
Ministru kabineta rīkojums Nr. 86
Rīgā 2024. gada 7. februārī (prot. Nr. 6 9. §)
Par Jēkabpils novada pašvaldības nekustamo īpašumu Auseklīša ielā 1A un Auseklīša ielā 1B, Jēkabpilī, Jēkabpils novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā šādus Jēkabpils novada pašvaldības īpašumā esošos nekustamos īpašumus (turpmāk – nekustamie īpašumi):
· 1.1. nekustamo īpašumu (nekustamā īpašuma kadastra Nr. 5601 002 4331) – zemes vienību (zemes vienības kadastra apzīmējums 5601 002 0298) 0,5092 ha platībā – Auseklīša ielā 1A, Jēkabpilī, Jēkabpils novadā;
· 1.2. nekustamo īpašumu (nekustamā īpašuma kadastra Nr. 5601 002 0020) – zemes vienību (zemes vienības kadastra apzīmējums 5601 002 0256) 0,4069 ha platībā – Auseklīša ielā 1B, Jēkabpilī, Jēkabpils novadā.
· 2. Iekšlietu ministrijai nekustamos īpašumus:
· 2.1. izmantot Iekšlietu ministrijas padotībā esošo iestāžu valsts pārvaldes funkciju īstenošanai – sabiedriskās kārtības un drošības un civilās aizsardzības nodrošināšanai;
· 2.2. bez atlīdzības nodot Jēkabpils novada pašvaldībai, ja tie vairs netiek izmantoti šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz nekustamajiem īpašumiem:
· 3.1. norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku bez Jēkabpils novada pašvaldības piekrišanas.

